El sector empresarial debat sobre el llegat documental i les polítiques de disseny

## El sector empresarial debat sobre el llegat documental i les polítiques de disseny

Detall d'un dels fons de l'Arxiu Valencià del Disseny.

L’Arxiu Valencià del Disseny va organitzar dos webinars els passats dies 30 de novembre i 2 de desembre per a reflexionar, juntament amb les empreses valencianes, sobre la posada en valor i la conservació del llegat documental, així com les polítiques de disseny.

El primer seminari en línia, moderat pel professor **Manuel Martínez Torán**, director de la Càtedra d’Artesania de la Universitat Politècnica de València (UPV), portava per títol ‘Posada en valor i conservació del llegat documental en empreses de disseny’, i comptà amb ponents com ara **Andrés Alfaro Hofmann** (Col·lecció Alfaro Hofmann); **María José Badena**, de l’Associació d’Arxivers Valencians (AAV); **José Juan Pons García**, del Consell d’Administració de POINT; **José Miguel Martínez-Medina**, director general de l’empresa mobiliària Martínez-Medina; **Wustavo Quiroga**, de la Fundación IDA (Argentina); **Vicente Gimeno**, gerent de La Cerámica Valenciana; i **Alejandra Gandía-Blasco**, subdirectora creativa i de comunicació de Gandía-Blasco.

Tots ells exposaren exemples de bones pràctiques entorn de la posada en valor i la conservació documental, una tasca que esdevé, hui per hui, ineludible en qualsevol empresa de disseny. Per tant, van ser essencials els punts de vista tant del sector empresarial com del col·leccionisme privat per tal de debatre, tot seguit, sobre la importància del patrimoni generat per les empreses al llarg de la seua trajectòria, els problemes que planteja la seua conservació i quines són les perspectives de futur més urgents perquè tot aquest llegat no desaparega.

Aquest webinar pot consultar-se íntegrament ací.

**Polítiques del disseny**  
El dissenyador valencià **Kike Correcher** moderar el segon dels webinars (divendres, 2 de desembre) que girà entorn de les conclusions extretes del passat congrés sobre les polítiques internacionals de disseny, celebrat en el marc de la World Design Capital Valencia 2022 en novembre.

Correcher va estar acompanyat, entre d’altres experts i expertes, per **Gabriel Songel**, de l’Escola Tècnica Superior d’Enginyeria de Telecomunicació (ETSIT-UPV); **Xavier Giner**, professor de l’EASD València i codirector de l’Arxiu Valencià del Disseny; **María Navarro**, gerent de l’Associació de Dissenyadors de la Comunitat Valenciana (ADCV); **Pepe Cosín**, degà del Col·legi de Dissenyadors d’Interior de la Comunitat Valenciana (CDICV); **Javier Pastor**, de l’empresa mobiliària Expormim; i **Soledad Berbegal**, consellera i directora de marca d’ACTIU.

El webinar es pot consultar íntegre ací.

Els webinars ‘Posada en valor i conservació del llegat documental en empreses de disseny’ i ‘Polítiques del disseny’ formen part de la línia de treball de l’Arxiu Valencià del Disseny adreçada a difondre entre la societat valenciana i tots els seus agents tant la tasca de captació i conservació d’aquest centre documental singular com els coneixements generats dins de l’ecosistema del disseny valencià.

L'Arxiu Valencià del Disseny, amb seu a la Facultat de Geografia i Història de la UV, es posà en marxa l’any 2018 a iniciativa de la Universitat de València i l’Escola Superior de Disseny de València. Administrat per la Fundació General de la UV per encàrrec de gestió de la institució acadèmica, l’Arxiu compta amb el suport de l’Agència Valenciana de la Innovació, la qual ha apostat pel seu impuls i consolidació incloent una línia d’ajudes destinada a la recerca aplicada i orientada al teixit productiu amb una dotació de 130.000 euros per al període 2022-2024.

Arxivat en:

, Fundació General UV
, Arxiu Valencià del Disseny

## Altres Notícies

Col·loqui a La Nau amb motiu dels 100 anys d’Arqueologia a la Universitat de València

Col·loqui amb Isabel Morant a La Nau sobre la intel·lectual i matemàtica francesa Mme du Châtelet

L’Escola Europea Lluís Vives de la UV analitza les profundes transformacions econòmiques i geopolítiques en dos col·loquis a La Nau

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar